Han tok misjonærutdannelsen ved Fjellhaug i Oslo 1921–1926, og ble utsendt til Kina i 1928 der han begynte på Kinamisjonsforbundets misjonsfelt rundt Laohekou i provinsen Hubei. Han og hans kone Ragna (født Torgersen; gift 1932) virket etter hvert i Yunyang helt nordvest i misjonsområdet. Situasjonen på stedet var turbulent, ikke minst på grunn av røverbander og det kommunistiske opprøret i 1930-årene. I 1935 dro ekteparet tilbake til Norge. De hadde fem barn.